המודיעין המשטרתי הונחה לאסוף מידע על אזרחים ערבים המשתתפים בהפגנות המחאה, ללא פילוח. זאת בניגוד להנחיות הנוגעות לאיסוף מידע על מפגינים יהודים, המתייחסות רק למפגינים מתפרעים (הארץ).
במסמכים פנימיים מכנה המשטרה את המחאה החברתית בשם "המרד החברתי" (הארץ).
מפגינים שנעצרו בהפגנת המחאה בתל אביב נשאלו על ידי שוטרים בניידת שלקחה אותם לתחנת המשטרה שאלות לגבי נטייתם המינית (Ynet).
המשטרה נאלצה לשחרר את רוב העצורים מהפגנת המחאה במוצאי שבת לאחר שהסתבר שנעצרו בניגוד לפרוצדורות הקבועות בחוק סדר הדין הפלילי (הארץ).
המשטרה עצרה באלימות פעילים של המחאה החברתית כאשר הם ניסו להקים מאהל בשדרות רוטשילד בתל-אביב (הארץ). בין היתר, יורם אוחיון, מפקד מרכז ירקון, תועד עוצר מפגין שצילם שוטרים ושוטר אחר מאיים לשבור לו את היד (Youtube). במקרה אחר, שוטרים תועדו מחפשים דרכים חוקיות להוריד אוהל מרכב, ומשלא מצאו הורידו אותו מהכביש בגלל שהוא צריך "פוליש" לפנסים הקדמיים (פייסבוק).
המשטרה מזמנת לחקירה פעילים חברתיים שנטלו חלק במחאה החברתית, בלי להודיע להם על מטרת החקירה (הארץ).